**B. Osobitná časť**

**K § 2**

Navrhuje sa upravené znenie § 2 nariadenia, v dôsledku čoho sa vypustí odsek 2, ktorý upravoval, že náklady na zriadenie pomníka alebo náhrobnej dosky a na úpravu hrobu sa uhrádzajú do výšky 663,88 eura. Primeranosť výdavkov na zriadenie pomníka alebo náhrobnej dosky a na úpravu hrobu bude v prípade sporu posudzovať súd limitovaný maximálnou výškou celkových nákladov spojených s pohrebom. Zároveň sa aktualizuje odkaz na právny predpis a poznámka pod čiarou, keďže už nie je aktuálna. Súdy v súčasnosti uplatňujú pri aplikácii § 2 nariadenia a postupujú pri určovaní celkovej výšky nákladov spojených s pohrebom podľa § 101 zákona č. 461/2003 Z. z. o sociálnom poistení.

 Prechodné ustanovenia sa v zmysle čl. 9 ods. 5 druhej vety a čl. 36 Legislatívnych pravidiel vlády Slovenskej republiky výslovne neupravujú, keďže na právne vzťahy upravené nariadením v doterajšom znení sa bude vzťahovať nariadenie v znení účinnom od 15. februára 2025. Predkladateľ berie do úvahy povahu vzniku zodpovednostného vzťahu založenej osobitnou právnou udalosťou, ktorou je tragické usmrtenie osoby, nenavýšenie maximálnej sumy nákladov na zriadenie pomníka alebo náhrobnej dosky a na úpravu hrobu od roku 1995 ako aj v súčasnosti uplatňovanú maximálnu sumu celkových nákladov spojených s pohrebom.

**K čl. II**

Navrhuje sa, aby nariadenie nadobudlo účinnosť 15. februára 2025.